Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 163

9. évfolyam Témakör Tartalom Szervezést elősegítő gyakorlatok Vezényszavakkal a rendgyakorlatok teljes köre, pontos, tudatos végrehajtással. Menetelések, ellenvonulások. Gimnasztika Önálló bemelegítés 8—10 gimnasztikai gyakorlattal. A nagy izomcsoportok célirányos bemelegítése. Előkészítő szabad-, társas és szergyakorlatok állásban, járásban, elemkombinációkkal. Zenére végzett bemelegítő és szabadgyakorlatok, statikus, dinamikus, táncos elemek beépítésével. Atlétika Futások, ugrások, dobások, speciális előkészítő- és célgyakorlatai. Kitartó futás. Pontosan kivitelezett álló- és térdelőrajt. Gyorsfutás, futósebesség fokozásával, tartásával. Ugrások: helyből, nekifutásból. Szökdelő iskola feladatai. Távolugrás guggoló technikával, elugrás ugródeszkáról. Magasugrás átlépő- és gurulótechnikával. Dobás: kislabdadobás keresztlépéssel. Súlylökés 2 kg-os tömött labdával, oldalállásból, tökéletesedő technikával. Torna Talajtorna: ismert elemek gördülékeny egymáshoz kapcsolása. Statikus és dinamikus elemek folyamatos váltakoztatása. Önálló gyakorlat-összeállítás, ritmikus sportgimnasztikai elemek beemelésével zenére. Támaszugrások: ismert elemek gyakorlása, lendületes nekifutás, erőteljes elrugaszkodás, magas repülési ív, biztos talajfogás. Függésgyakorlatok: gyűrűn, bordásfalon, kiegészítő tornakészleten helyes fogásmóddal, a függés időtartamának növelésével, elemkapcsolások. Testnevelési és sportjátékok Labdaügyességet fejlesztő feladatok. Labdavezetés kézzel, lábbal, védekező játékosok között. Kapura rúgás, kosárra dobás védőkkel szemben. Egy-egy elleni támadási, védekezési megoldások. Labdás sportjátékok alapelemeinek tudatos alkalmazása, gyakorlása, csapatjátékban, egyszerűsített szabályokkal (kosárlabda, röplabda, labdarúgás). 2000/135/II. szám Témakör Tartalom Természetben űzhető sportok A helyi lehetőségek függvényében választhatók a sportágak és a sporteszközök. Könnyített testnevelés Az egyénre előírt gyakorlatok pontos, tudatos végrehajtása, valamint a testnevelés tantervben a nem ellenjavallt tananyagok. Úszás Szárazföldi gyakorlatok. Célgimnasztika. Vízbiztonsági (lehetőség szerint) gyakorlatok. Mell- és gyorsúszás helyes légvétellel, kar- és lábtechnikával. Szabályos rajt-, fordulótechnikák. Vízből mentés elemi szabályai. Versenyszerű úszás. Vízi játékok. Tevékenységek Szituációteremtés a tanulók fizikai és pszichikai képességeinek bővítésére. Önálló mozgásgyakorlatok végzése. A megismert rendgyakorlatok teljes körű, automatizált végzése. Labdás játékok. Sportolás. Részvétel versenyeken, vetélkedőkön. Konfliktusmegoldások gyakorlása. Mozgás, kirándulás, játékok, sport a természetben. A megismert úszásnemek gyakorlása. Egyéni edzéstervek kidolgozása. A munkavégzéshez szükséges képességek, fizikai állapotok szinten tartása, fejlesztése. Követelmény — Legyen képes a többiekkel együtt szükség szerint tanári segítséggel a gyakorlatok végrehajtására. — Ismerje és alkalmazza a legfontosabb testtartást javító gyakorlatokat tanórán és tanórán kívül is. — Tudjon önállóan bemelegíteni. — Javuljon mérhetően a futó-, ugró- és dobóteljesítménye. — Önállóan vagy tanári segítséggel legyen képes bemutatni összeállított összefüggő talajgyakorlatot. — Legyen képes a mozgás és a zene összehangolására. — Tudja korrigálni testhelyzetét labilis egyensúlyi helyzetben is. — Ismerje és alkalmazza a röplabda, a labdarúgás, a kosárlabda alapvető játékelemeit és szabályait. — Tanúsítson megfelelő önfegyelmet, önuralmat, sportszerű magatartást játék közben. — Ismerje, és önállóan tudja végrehajtani a könnyített testnevelésben számára előírt mozgáskorrekciós és önkarbantartó gyakorlatokat. — Legyen képes a megismert úszásnemekben kitartóan úszni.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes